TAOLENN KANNADIG IMBOURC'H    Kelaouenn E.A.T. Priz : 2 ? Niverenn 44 Genver-C'hwevrer 2006        Ar Bed o Treiñ, g. Yann Maneguen    Diwar-benn heñvelrevgasaouriezh, Voltaire hag ar "Sklerijennoù", ar  flemmdresadennoù disakr, Breudeuriezh Sant Pius X war nes bezañ degemeret  gant Benead XVI ha diwar-benn an Emsav.    Diwar-benn an Emsav ez eus anv eus ar galleg oc'h en em astenn e klasoù ar  skolioù Diwan : "ar skolaerion ha skolaerezed o devez muioc'h mui a vugale  en o c'hlasoù ha na c'hellont ket dre se o boazañ da ober gant ar yezh  etrezo. E devoud ez eo ar yezh, evit ar vugale-se yezh an darempredoù gant  ar skolaerion ha gant o zud (paz eus brezhonegerion anezho o daou, pezh a zo  degouezh ur c'houblad war ugent marteze)( ...)" ha "Keit ha ne vo ket mennet  an tiegezhioù brezhonek da stankaat  an darempredoù kenetrezo er-maez eus ar  skol, kuit a vont un tammig muioc'h da redek war an hentoù eget an  tiegezhioù gallek, ne vo ket krouet a gevredigezh vrezhonek evit hor  bugale." ha "an oferennoù brezhonek ne zalc'hont nemet diwar bennegezh un  nebeudig emsaverion, hag evit pegeit amzer c'hoazh, pa goazh dalc'hmat ar  bobl brezhoneger kristen diwar ar maez ha pa chom distank-tre an tiegezhioù  kristen brezhonek en Emsav ? " ha c'hoazh, diwar-benn an obererezh  politikel  evit ar yezh : "Ar Parti Breton, a chom, evel an UDB, ur strollad galleger  dreist-holl, evel DIWAN e-unan. Keit ha ne zeuimp ket a-benn da gaout  frammoù o vont en-dro e brezhoneg e vo aner deomp arc'hañ gwellaennoù digant  ar frammoù gall e Breizh." "Ret-mat eo adlavarout ar wirionez-mañ : ar  galleg eo karr an Ankoù evit ar brezhoneg. Dever pep brezhon eo ober eus ar  brezhoneg yezh e vuhez ar muiañ ma vo gellet, ha dever frammoù an Emsav eo  kendrec'hiñ o izili war  an dra-se. Ur gudenn a gempoellded ez eo..."        Notennoù war an Darvezadoù gant Yann Mikael    Anv a ra Aozer ar pennad ha rener ar gelaouenn eus an islamouriezh, ha reiñ  a ra peseurt orin a zo da c'hourc'hemenn an difenn da zebriñ kig-moc'h e  relijionoù muzulmiz ha juzeviz : abalamour d'an arvar da gleñvel diwar al  "lenkernenn digenvez" pa ne vez ket poazhet mat ar c'hig-se. Komz a ra da  heul a-zivout pouez brasoc'h-brasañ ar vuzulmadegezh e Frañs  gant skouerioù  resis er skolioù, e bed al labour, er stalioù. Eveljust e ro e soñj  diwar-benn ludresadennoù Moc'hamed hag ar feulster er bannlevioù a-raok  treiñ e brezhoneg komzoù F. d'Orcival : « Feulster an diskeladegoù a-vremañ  er c'hêrioù bras muslimat a ziskouez splann ez eo an Islam ur relijion all,  ur sevenadurezh all. E sell war ar bed n'eo ket hon hini, n'en deus ket an  hevelep meizadur ha ni eus ar frankvennoud hag eus an divez ; bez' e vesk  Doue ha Kaezar,  hag evitañ ez eo al laikelezh evel ur breinadur eus an  eneñv. An dasgweredoù devoudet hag aozet eus Damask da Aldjer a eztaol  diarc'hidigezh un hennadelezh a glask en em ziskouez dichek dre gasoni ouzh  hon hini. Al ludresadennoù eus Moc'hamed o deus pourchaset digarezioù evit  sevel bannieloù all evit o brezel santel », hag André Malraux e 1974: « Ent  politikel, ez eo unaniezh Europa un utopienn. Ret e vefe kaout un enebour  kevun evit unaniezh politikel Europa, hogen an  enebour kevun nemetañ a  c'hellfe hanvezout a vefe an Islam ». Pezh ne oa nemet stadadenn diouzh e  berzh, tregont vloaz zo, a c'hellfe dont da vezañ gwirvoud, hiziv an deiz,  eme Yann Mikael.        Un Eskemmdi Tireoul- Iranat gant Jakez Tomaz    Ur pennad hir-tre war raktres un eskemmdi tireoul iranat a vuanafe diskar an  impalaeriezh amerikat, ur studiadenn armerzhel ha geo-politikel souezhus un  tamm a galsk displegañ eus dre benaos emañ ar  penn-pouez gant USA er  mare-mañ : "Ur riezvroad a laka taosoù war he zud, pa laka un impalaeriezh  taosoù war riezvroadoù all. Istor an impalaeriezhoù, gresian pe roman,  ottoman pe vreizhveuriat, a gelenn dimp ez eo taosañ broadoù all, diazez  armerzhel kement impalaeriezh zo. Galloudegezh un impalaeriezh da daosañ, a  laka he armerzh, ha da-heul he nerzh brezel, da vezañ efedusoc'h ha  galloudusoc'h. Tra ma talveze un darn eus an taosoù war ar broadoù all, da  wellaat ar vuhez e  diabarzh an impalaeriezh, un darn all a dalveze da zerc'hel  an aotrouniezh vrezel ret evit gallout kenderc'hel da zastum an taosoù,  end-eeun...."        Nedeleg n'eo ket evit ar re laosk gant Olavo de Carvalho, bet troet gant  Iwan Delanoy    Ur pennad all digant ar prederour kempred-mañ, n'eo ket politically correct  evit ur blank.        Roparz HEMON, drouklazhet ur wech ouzhpenn, gant Rafael Urien,    da heul embannadur  gallek oberenn "Ur Breizhad oc'h adkavout Breizh". Sevel  a ra a-enep an intrudu-se ha reizhabegañ a ra e soñj o kemer komzoù Roparz  Hemon e-unan "An hanter eus hol labour, hogen an hanter hepken, an hanter  kentañ, an hanter izelañ, a c'haller da ober e galleg.    E galleg : al labour divrazañ ; degas d'an dud un nebeut sklerijenn vroadel,  entanañ en o c'halon karantez Vreizh hag he yezh, o heñchañ war-zu  anaoudegezh o bro hag ar brezhoneg.    E brezhoneg : an  diwezhañ hanter ; an hanter uhelañ, an hanter pouezusañ ;  al labour bras, al labour sevel ur sevenadur ; ra vo savet e brezhoneg pep  tra a bouez hag a dalvoudegezh peurbadus."        An ANPE hag ar Brezhoneg, gant T. Gwilhmod    "N'eo ket gouest an ANPE da lavarout piv, e touez tud dilabour Breizh, a zo  gouest da vrezhonegañ eta. Ouzhpenn nac'h d'hor yezh he gwirioù war he  ziriegezh naturel, Breizh, e ra an ANPE gaou ouzh an armerzh, d'an dud  dilabour ha d'an embregerezhioù a garfe enfredañ brezhonegerien pa nac'h  azasaat he foellad a-benn bezañ gouest da lavarout piv a gomz brezhoneg."        Kelc'hlizher E.A.T. "Brezhonegeniliz" a ro roll an oferennoù brezhonek en  deus renablet evit 2006. Menegiñ a ra ivez e c'heller selaou "Abadenn ar  sul" war Radio Kerne 90.2 hag Arvorig FM 91.7 bep sul da 9 eur (Aviel ar  sul, sarmon ha kantikoù), hag ur veilhadeg : d'ar sadorn 8 a viz Ebrel 20e  30 er Folgoad,  aozet gant Minihi Levenez e brezhoneg : "Kan ar vuhez".        Anv a zo ivez eus levr diwezhañ Jaketa Favreau : "Anna Vreizh".        12 ? eo ar skodenn emezellañ da EAT, a ro ar gwir da resev Kannadig  Imbourc'h.    En linenn e c'heller ivez lenn digoust ar pennadoù a zo bet meneget        IMBOURC'H, lec'hienn Emglev An Tiegezhioù :  http://kannadig.chez-alice.fr/    --  IMBOURC'H, lec'hienn Emglev An Tiegezhioù :  http://kannadig.chez-alice.fr/      .